Title: Indicacions per al professorat Tema 2
Course: Igualtat de gènere al segle XXI > Section: Tema 2: Conceptes bàsics: estereotips, diversitat, identitat de gènere. Fem història!

Cal tenir en compte...

El contingut d'aquest apartat està molt relacionat amb dos aspectes clau d'aquest mòdul. El primer és el coneixement dels conceptes i com han anat variant o com els coneixem i els utilitzem. L'altre, és la història i com podem descobrir a través d'ella com han anat passant els fets que coneixem.

És molt important que l'alumnat pugui gaudir del descobriment que farà al llarg del període entre el s.XVIII i l'actualitat. També, cal tenir molt present, que el que passa al món en alguns moments no arriba a Catalunya fins més tard o que arriba tot a la vegada. Això és molt important a l'hora d'entendre que els diferents feminismes s'han anat gestant mundialment en un plaç diferent i més llarg que a casa nostra.

Un aspecte important que hem incorporat és el moviment d'homes. És molt important que l'alumnat vegi que no hi ha una sola forma de ser homes o de representar la masculinitat. Així que serà imprescindible aportar la descripció dels fenomens i les alternatives possibles.