Title: Indicacions per al professorat Tema 4
Course: Igualtat de gènere al segle XXI > Section: Tema 4:Prevenció de la Violència de Gènere.

Cal tenir en compte...

A l'apartat 4 treballem les violències contra les dones i ho farem en dos terrenys molt diferents. El primer no comporta cap dificultat ja que és el conceptual, què vol dir i per què ens referim amb un o altre concepte. És important aquí que fem referència no al que podem pensar que sigui més lògic si no a la terminologia més acceptada segons les organitzacions i institucions internacionals. El segon terreny és el més important i que comporta més dificultats, és quan hem de plantejar quins són els aspectes més importants a treballar per poder fer canvis reals. Canviar el context està lligat a que les noies i nois, les dones i homes visualitzem quines són les persones amb valors, actituds i pràctiques més relacionades amb la solidaritat, llibertat, cura, etc i que puguem rebaixar el protagonisme que, fins ara, han tingut les persones que actuaven al contrari.

L'alumnat pot tenir moltes inquietuds i propostes diferents. És important que llegeixin el dossier i que busquem lectures i/o altres materials relacionats. A la Bibliografia i recursos en podreu trobar alguns d'interessants.